**BKV Zrt.**

# ADÁSVÉTELI SZERZŐDÉS

A jelen adásvételi szerződés (a továbbiakban: Szerződés) létrejött egyrészről a

**Budapesti Közlekedési Zártkörűen Működő Részvénytársaság**

Székhely: 1980 Budapest, Akácfa utca 15.

Cégjegyzékszám: 01-10-043037

Adószám: 12154481-4-44

Csoportazonosító szám: 17781372-5-44

mint vevő (a továbbiakban: **Vevő**),

másrészről a

**…………………………**

Székhely: ………………………

Cégjegyzékszám: ……………………

Adószám: ………………………….

Bankszámlaszám: …………………………

mint eladó (a továbbiakban: **Eladó)**,

(a továbbiakban együttesen: **Felek**)

között fajta és mennyiségi szerinti meghatározott dolog határidős adásvétele céljából, a **Műszaki mentőszer jármű beszerzése** tárgybana Vevő által VB-251/17. számon kiírt, versenyeztetési eljárás (a továbbiakban: Pályázat) ajánlati felhívása valamint az Eladó által a Pályázatra ………………………. napján benyújtott ajánlat (a továbbiakban: Ajánlat) alapján.

1. **A Szerződés tárgya**

1.1. A Vevő által bonyolított Pályázat ajánlati felhívásában és a jelen Szerződés 1. számú mellékletben meghatározott áru(k) (a továbbiakban: Áru), azaz **Műszaki mentőszer jármű** Vevőnek történő leszállítása (a továbbiakban: Szállítás) az alábbiakban meghatározott módon, árban és határidőben.

1. **Minőségi és műszaki követelmények**
   1. Az Áru részletes minőségi és műszaki paramétereit a jelen Szerződés 1. számú melléklet (a továbbiakban: Műszaki dokumentáció) tartalmazza.
   2. Az jelen Szerződés teljesítése során szállított Árunak a 2.1 pontban hivatkozott mellékletben meghatározott műszaki követelményeknek kell megfelelniük.
2. **Mennyiség**

3.1. A jelen Szerződés hatálya alatt Vevő az alábbiakban meghatározott mennyiségű Árut szerzi be. Az egyes árucikkek megrendelése a Vevő alábbiakban meghatározott képviselői által e-mailen elküldött, írásos formában történő eseti megrendeléseinek (a továbbiakban: Megrendelés) útján történik.

Műszaki mentőszer jármű beszerzése *1 db*

Az egyes Megrendelésekben Vevő köteles megjelölni az Eladó részére az adott Megrendelés teljesítésének határidejét, a teljesítési helyet, továbbá az egyéb, az adott Megrendelés teljesítésére vonatkozó feltételeket. Eladó az egyes Megrendelés teljesítést befolyásoló részére, azaz a Megrendelés tárgyára, mennyiségére, teljesítési határidőre vonatkozóan a kézhezvételtől számított 2 munkanapon belül észrevételt tehet. Vevő jogosult – az Eladó esetleges észrevételeire is tekintettel – a Megrendelést annak kiadását követő 2 munkanapig módosítani, illetve visszavonni. Módosítás esetén Eladó a módosított Megrendelésben foglaltak szerint köteles teljesíteni, a módosított Megrendelés újbóli módosítására nincs lehetőség. Amennyiben Vevő a Megrendelést 2. munkanapon belül nem módosítja vagy törli, Eladó köteles az eredeti Megrendelésben foglaltak szerint teljesíteni.

3.2. A Megrendelés kiadására jogosult képviselőket a jelen Szerződés 2. számú melléklete tartalmazza.

Eladó a Vevő által elektronikus úton küldött Megrendelések fogadását a ……. e-mail címen biztosítja.

A Felek megállapodnak abban, hogy a Megrendelés Eladó jelen pontban meghatározott e-mail címére történt közlését a Vevő elektronikus levelezési rendszerének kézbesítési visszaigazolása igazolja.

1. **Vételár**

4.1. Felek megállapodása alapján a jelen Szerződés szerint leszállított Áru ellenértékeként Vevő **……..,- Ft**, azaz ……….. forint vételár (a továbbiakban: Vételár) plusz általános forgalmi adó összeg megfizetésére köteles Eladó részére.

4.2. A Vételár a jelen Szerződés időtartama alatt semmilyen körülmények között nem növelhető.

4.3. A Vételár magában foglalja a jelen Szerződésben meghatározott Szállítás szerződésszerű teljesítéséhez szükséges valamennyi munka-, anyag-, beszerzési-, és egyéb költséget – ideértve a fuvarozás, tárolás, csomagolás, rakodás, hatósági engedélyek, oktatás-betanítás költségeit, jogdíjak költségeit és a termékdíjat is –, valamint a különféle vámköltséget, hatósági díjakat és adókat az általános forgalmi adó kivételével.

4.4. A jelen Szerződés 4.1. pontjában rögzített megállapodott Vételár átvételi helynél történő teljesítéssel értendő.

1. **Szállítási határidő**

5.1. Eladó a jelen Szerződés mindkét Fél általi aláírását követően - jelen Szerződés 3.1. és 3.2. pontjában írtakra figyelemmel is - kiadott Megrendelés Eladó általi kézhezvétele dátumától számított legkésőbb 2017. december 31 napjáig köteles az Árut a Vevő 7.1. pontban meghatározott áruátvételi helyére leszállítani.

5.2. Az előszállítás- és részszállítás csak a Vevő előzetes írásbeli engedélyével lehetséges.

1. **Szállítás**

6.1. A Szállítás az Eladó költségére és felelősségére történik, e jogcímen külön számlát a Vevő nem fogad el. A Szállítást megelőzően az Eladó köteles megadni a fuvarozást végző jármű forgalmi rendszámát, valamint a járművezető nevét, hogy Vevő a 7.1. pontban meghatározott áruátvételi helyére történő beléptetésről gondoskodni tudjon.

1. **Mennyiségi és minőségi átadás-átvétel, üzembe helyezés**

7.1. Az áruátvétel (a teljesítés) helye: az Eladó által megjelölt telephelyén, vagy ennek hiányában a Vevő budapesti telephelyén, azaz. ……………..

7.2. A Felek megállapodnak abban, hogy a Szállítás teljesítésének, azaz a jelen Szerződés és az alapján a Vevő által az Eladó részére kiadott Megrendelés teljesítésének igazolása (a továbbiakban Teljesítési Igazolás) kiállításával történik, amelyen a Felek az Áru átadás-átvételét aláírásukkal igazolják, és az aláírás alatt a nevüket olvasható, nyomtatott betűkkel is feltüntetik.

Felek rögzítik, hogy a minőségi és mennyiségi vizsgálat költségei a Vevőt terhelik. Ha a mennyiségi és minőségi átvétel nem tár fel problémát, a teljesítés igazolása a Teljesítési Igazolás Vevő általi aláírásával és dátummal való ellátásával történik.

Amennyiben a mennyiségi és műszaki állapot szempontjából történő átvétel során eltérések, hibák, hiányosságok mutatkoznak, úgy az eltéréseket, hibákat, hiányosságokat a Vevő jegyzőkönyvben (továbbiakban Jegyzőkönyv) rögzíti, és arról az Eladót írásban is értesíti. Teljesítési igazolás ez esetben csak a Jegyzőkönyvben foglalt eltérések, hibák maradéktalan és szerződésszerű kijavítását követően állítható ki.

7.3. Felek rögzítik, hogy Eladó a jelen Szerződés 1. pontjában meghatározott Szállítás teljesítése során az Árut műbizonylattal (a továbbiakban: Műbizonylat) köteles ellátni. Az Eladó a Műbizonylatban nyilatkozni köteles arról, hogy az Áru, valamint a felhasznált anyagok, alkatrészek a minőségi és műszaki követelményeknek megfelelnek. A beszállított Áruhoz szállításkor a közúti járművek műszaki megvizsgálásáról szóló 5/1990. (IV. 12.) KöHÉM rendelet 25. § szerint minőséget tanúsító Műbizonylatot kell mellékelni. A minősítésre köteles pótalkatrészek esetén csak a „H”-jel használatára vonatkozó engedélyben meghatározott tartalmú és formátumú Műbizonylat fogadható el. Műbizonylatként elfogadható a pótalkatrészen vagy annak csomagolásán feltüntetett gyártói jel, szabványszám, vagy az alkatrész katalógusban szereplő cikkszáma, ha a pótalkatrész a jármű gyártójától származik, vagy autóbusz járművek esetén a gyártó azt első beépítésű alkatrészként használja, illetve más hitelt érdemlő módon a gyári eredeti alkatrész helyett használhatónak elismert.

7.4. Amennyiben az Eladó a beszállított Áruval kapcsolatban bármely mérést, vizsgálatot végzett, illetve végeztetett a Műbizonylathoz mellékelnie kell a mérések, vizsgálatok dokumentációját is.

A beszállításra kerülő Árut por, víz és egyéb szennyeződések ellen védett csomagolásban kell leszállítani, amely csomagolásnak meg kell védenie az Árut a szállítás és tárolás közben mindennemű külső sérüléstől is.

7.5. Felek megállapodnak, hogy Vevő az Eladó készrejelentését követő 5 munkanapon belül, a közösen megállapított időpontra kitűzi az átadás-átvételi eljárás időpontját, melyről az Eladót elektronikus úton tájékoztatja. Vevő a teljesítést az eljárás során megvizsgálja, és a vizsgálat alapján felfedezett hiányosságokat, hibákat, a hibás munkarészekre eső költségvetési összegeket, valamint az érvényesíteni kívánt szavatossági, jótállási igényeket a Műszaki átadás-átvételi jegyzőkönyvben (a továbbiakban: Jegyzőkönyv) rögzíti, és arról az Eladót írásban értesíti. Vevő a 7.2. pontnak megfelelő teljesítési igazolást ebben az esetben csak a Jegyzőkönyvben rögzített hibák kijavítását követően állít ki.

7.6. A Felek megállapodnak abban, hogy a Teljesítési Igazolás és Jegyzőkönyv aláírására jogosult személyeket a 2. számú mellékletben határozzák meg.

7.7. A Felek megállapodnak abban, hogy megfelelően kiállított Műbizonylat hiányában, vagy mennyiségi, illetve minőségi/műszaki eltérés esetén a Vevő a Szállítás teljesítésének (rész)eredményét nem köteles átvenni. Az Eladó ilyen esetben a jelen Szerződésben foglalt kötbér, valamint a többletköltség viselése mellett a továbbiakban is köteles szabályszerűen teljesíteni.

1. **A Szerződés időtartama, megszűnése/Megszüntetése**
   1. Jelen Szerződést a Felek a Szerződés aláírásának napjával kezdődő 2017. december 31-ig tartó határozott időre kötik.

8.2. A Felek megállapodnak abban, hogy a jelen Szerződést — a másik Fél súlyos szerződésszegése esetén — írásban, indokolással ellátva azonnali hatállyal felmondhatják. A Felek megállapodnak abban, hogy súlyos szerződésszegésnek tekintik, ha bármelyik Fél – Vevő részéről különösen a jelen Szerződés 8.3 pontjában meghatározott esetekben - a jelen Szerződésből vagy valamelyik Megrendelésből fakadó lényeges kötelezettségét súlyosan és/vagy ismételten megszegi, kötelezettségei teljesítésével ismételten késedelembe esik vagy egyébként olyan magatartást tanúsít, amely a további együttműködést kizárja.

* 1. A Vevő, anélkül, hogy elveszítené jogát a szerződésszegés esetében őt megillető egyéb igényekre, az Eladónak megküldött írásbeli nyilatkozattal egyoldalúan, azonnali hatállyal felmondhatja a jelen Szerződést az Eladó kártérítése nélkül különösen:
* hibás teljesítés esetén, amennyiben az Eladó a Vevő felszólítására a jelen Szerződés 10. pontjábanmegjelölt határidőn, illetve a Vevő által meghosszabbított határidőn belül a hibát nem javítja ki,
* ha az Eladó késedelembe esik és a Vevő által írásban adott (vagy elfogadott) ésszerű póthatáridő eredménytelenül járt le,
* ha az Eladó a késedelmes teljesítésének esetére kikötött maximális kötbérösszeget elérte,
* ha az Eladó – a Vevő erre vonatkozó előzetes, a következményekre történő írásbeli figyelmeztetése ellenére – nem teljesíti bármely más, szerződéses kötelezettségét,
* ha az Eladóval szemben csődeljárást indítanak, vagy felszámolási, végrehajtási, illetve végelszámolási eljárás alatt áll, kivéve, ha jogszabály tiltja.
  1. Fentieken túl a Szerződés megszűnésére irányadó a Polgári Törvénykönyvről szóló 2013. évi V. törvény (a továbbiakban: Ptk.) 6:231. §-ában foglalt általános elállási jog is. Vevő az elállásra ebben az esetben a teljesítés megkezdése előtt jogosult.
  2. Jelen Szerződést a Felek jogosultak – 30 napos felmondási idő betartásával – rendes felmondás útján megszüntetni.

Felek rögzítik, hogy a jelen Szerződés rendes felmondása esetén Eladó a köteles a felmondási idő alatt kiadott Megrendelések teljesítésére is. Felek rögzítik továbbá, hogy Eladó az így kiadott és a teljesített Megrendelések ellenértékére jogosult, semmilyen egyéb költség vagy kár felmerülésére nem hivatkozhat, azzal kapcsolatos igényt nem érvényesíthet.

* 1. Felek megállapodnak abban, hogy a jelen Szerződés bármely okból történő megszűnése esetén a Felek a jelen Szerződés megszűnésével kapcsolatban is kötelesek együttműködni. Erre tekintettel a jelen Szerződés megszűnésétől számított 1 (egy) héten belül az Eladó köteles a Vevő részére átadni minden, a jelen Szerződés teljesítéséhez a Vevő vagy harmadik személy által esetlegesen átadott, rendelkezésre bocsátott dokumentációt és egyéb adatot, anyagot, dolgot, stb.
  2. Felek megállapodnak abban is, hogy a jelen Szerződés időbeli hatályán esetlegesen túlnyúló Megrendeléseket Eladó köteles a jelen Szerződésben és a vonatkozó Megrendelésben foglaltaknak megfelelően, - az adott Megrendelésre vonatkozó Vételáron felül - külön költségtérítés nélkül teljesíteni.

1. **Kötbér**

9.1. Amennyiben az Eladó olyan okból, amelyért felelős késedelmesen, nem vagy nem szerződésszerűen teljesít, Vevő az Eladóval szemben – jogfenntartással az ebből eredő, kötbéren felüli kártérítési igényére – jelen fejezet 9.2. – 9.4. pontjaiban meghatározott mértékű kötbérigényt érvényesít. Eladó abban az esetben mentesül a kötbérfizetési kötelezettség alól, ha a szerződésszegést kimenti.

9.2. Amennyiben az Eladó olyan okból, amelyért felelős elmulasztja a Szerződésben vállalt kötelezettségeinek a vállalt teljesítési határidőn belüli teljesítését, úgy a Vevő – a szerződésszegésből fakadó egyéb kárigényen túl – az Eladóval szemben **késedelmi kötbérigényét** érvényesíti. A késedelmes teljesítés esetén a kötbér mértéke az eredménytelenül eltelt teljesítési határidőt követő minden késedelmesen eltelt nap után a Vételár 0,5%-a, de legfeljebb 20%. Késedelmes teljesítésnek minősül *különösen*, ha az Eladó a jelen Szerződés 10.2. pontjában meghatározott határidőn belül jótállási kötelezettségének teljesítését nem kezdi meg vagy az előírt határidőnél később fejezi be. A késedelmi kötbér mértéke ebben az esetben az eredménytelenül eltelt teljesítési határidőt követő minden késedelmesen eltelt nap után 75 000 Ft, de legfeljebb 450 000 Ft.

9.3. Ha az Eladó olyan okból, amelyért felelős hibás Árut szállít, vagy más módon nem a jelen Szerződésben foglaltaknak megfelelően teljesít, a Vevő **hibás teljesítési kötbér**t követel Eladótól, ennek alapja a Vételár, mértéke annak 20%-a. Hibás teljesítésnek minősül az is, amennyiben a hiba jótállás kötelezettség teljesítése körében merül fel, hibás teljesítési kötbér ebben az esetben a hiba kijavításáig enapi 75.000 Ft, legfeljebb 450.000 Ft. Továbbá hibás teljesítésnek minősül az is, amennyiben Eladó a jelen nem a Szerződés 1. sz. mellékletében foglalt Árut szállítja.

Felek kifejezetten megállapodnak abban, hogy Vevő hibás teljesítési kötbér iránti igénye érvényesítése esetén is jogosult egyéb szavatossági igényei érvényesítésére.

9.4. Az Eladó a jelen Szerződésben vállalt kötelezettségei olyan okból történő nem teljesítése esetén, amelyért felelős köteles a Vevő részére **meghiúsulási kötbér**tfizetni, melynek alapja a Vételár, mértéke annak 20%-a. A teljesítés meghiúsulásának minősül *különösen*, ha az Eladó jótállási kötelezettsége keretében a hibát a jelen Szerződés 10.2 pontjában meghatározottak szerint, határidőben nem javítja ki, vagy a hibás Árut vagy alkatrészt nem cseréli ki.

9.5.. Vevő kötbérigényét érvényesíti (a kötbér esedékessé válása) különösen:

* Eladó késedelme esetében, amennyiben a Vevő írásban póthatáridőt ad, annak eredménytelen elteltével, póthatáridő hiányában a kötbér megfizetésére való írásbeli felszólítással, továbbá, amennyiben a kötbér összege a késedelmes teljesítés esetére kikötött maximális kötbérösszeget elérte;
* Eladó nem teljesítése esetében, amennyiben Eladó olyan okból, amelyért felelős nem teljesít, a kötbér megfizetésre való írásbeli felszólítással;
* Eladó nem teljesítése esetében, amennyiben a Vevő bizonyítható érdekmúlásra hivatkozva a teljesítésre nem tart igényt, a kötbér megfizetésre való írásbeli felszólítással;
* Eladó hibás teljesítése esetén, amennyiben a Vevő írásban póthatáridőt ad a hiba kijavítására, annak eredménytelen elteltével, póthatáridő hiányában a kötbér megfizetésére való írásbeli felszólítással.

Az esedékessé vált kötbér után az Eladó a jelen Szerződés 11.5. pontja szerinti mértékű késedelmi kamatot köteles fizetni.

9.6. A kötbér esedékessé válásával a Vevő az Eladónak jelen Szerződésből eredően járó Vételár összegét a kötbér összegével csökkentheti.

9.7. A teljesítés elmaradása, késedelmes vagy hibás teljesítés esetén, amennyiben a Vevőnek az Eladóhoz intézett felszólítása eredménytelen marad, a Vevő jogosult ellátása érdekében más Eladót igénybe venni. A Vevő fentiek okán keletkezett valamennyi költségét, illetve mindennemű kárát az Eladó köteles megtéríteni, illetve a Vételárban jelentkező többletköltség is a mulasztásért felelős Eladót terheli.

1. **Jótállás**

10.1. Az Eladó az általa leszállított Árura jótállást (Ptk. 6:171. §) vállal, melynek időtartama: az átvételtől számított 12 hónap. Amennyiben a leszállított Áru nem felel meg a jelen Szerződés 2. pontjában meghatározott minőségi és műszaki paramétereknek, úgy a Vevő a szavatossági jogait (Ptk. 6:159 §) megfelelően gyakorolhatja.

10.2. A Vevő írásban értesíti az Eladót a jelen Szerződés és az az alapján a Vevő által az Eladó részére kiadott Megrendelés teljesítésével jótállás keretében felmerülő bármely, a teljesítéssel kapcsolatos kifogásáról. Eladó az értesítés kézhezvételét követően a lehető legrövidebb időn belül, de legkésőbb 2 munkanapon belül köteles megkezdeni jótállási kötelezettsége teljesítését, azaz a garanciális hibaszemlét megtartani, illetve a hiba kijavítását megkezdeni. Ezt követően a hiba kijavítására vállalt határidőn belül köteles a jótállási kötelezettségét teljesíteni, és a javított Árut visszaszállítani a Vevő telephelyére. Jótállás keretein belül javításra kerülő mindennemű alkatrész és szállítási, valamint javítási költsége az Eladót terheli.

10.3 Abban az esetben, ha a fentiek szerint értesített Eladó elmulasztja a hiba javítását a meghatározott határidőn belül, a Vevőnek jogában áll az Eladó kockázatára és költségére megtenni a szükséges intézkedéseket, annak érdekében, hogy a hibát kijavítsa, vagy kijavíttassa anélkül, hogy az Eladót az általa vállalt jótállási kötelezettségei teljesítése alól mentesítené.

10.4. A jótállási idő kezdete a tényleges teljesítés időpontja, amely megegyezik jelen Szerződés 7. pontja szerint szabályozott átadás-átvételt igazoló dokumentumon szereplő dátummal. Nem számít bele a jótállási időbe a kijavítási időnek az a része, amely alatt Vevő a dolgot nem tudja rendeltetésszerűen használni. A jótállási igény érvényesíthetőségének határideje a dolognak vagy jelentősebb részének kicserélése (kijavítása) esetén a kicserélt (kijavított) dologra (dologrészre), valamint a kijavítás következményeként jelentkező hiba tekintetében újból kezdődik.

10.5. A Szerződés keretében szállított Árunak meg kell felelnie a magyar jogszabályokban szereplő szabványoknak, valamint a 2. pontban meghatározott minőségi és műszaki feltételeknek.

10.6. Az Eladó szavatolja, hogy az általa szállított Áru alkalmas a rendeltetésszerű használatra, valamint mentes mindenfajta tervezési, anyagbeli, kivitelezési, vagy olyan hibáktól, melyek az Eladó cselekedetéből, vagy mulasztásából erednek.

10.7. Eladó felel azért, hogy a leszállított Áru per-, teher-, igény és harmadik személy jogától mentes.

1. **Fizetési Feltételek**

11.1. Felek megállapodnak abban, hogy az Eladó Megrendelésenként 1 db szabályszerűen kiállított számla (a továbbiakban Számla) kibocsátására jogosult a jelen Szerződés szerint teljesített Szállítás alapján.

11.2. A Felek megállapodnak abban, hogy az Eladó Számla kibocsátására a Szállításnak a Vevő által szerződésszerűen igazolt, maradéktalan, szabályszerű teljesítése után jogosult.

11.3. A Felek megállapodnak abban, hogy a Számla a Vevő beszerzési megrendelési számának (a továbbiakban: BMR szám), valamint jelen Szerződés számának feltüntetésével az alábbi címre küldendő (a borítékon feltüntetve, hogy számláról van szó):

BKV Zrt.

Pénzügyi Főosztály Folyószámla Osztálya

1980 Budapest, Akácfa u. 15.

A BMR szám, valamint a Szerződés számának feltüntetése hiányában a Vevő jogosult a Számlát azonosítatlanként visszaküldeni, az ebből eredő késedelem esetére a Vevőt késedelmi kamatfizetési kötelezettség nem terheli.

11.4. A Felek megállapodnak abban, hogy a Számla elengedhetetlen mellékletét képezi a Teljesítési Igazolás.

11.5. A Felek megállapodnak abban, hogy a Vevő a Számla kézhezvételétől számított 30 (harminc) napon belül, banki átutalás útján teljesíti a fizetési kötelezettségét. A banki átutalás a Számlán megjelölt bankszámlára történik. A fizetés pénzneme az a pénznem, amelyben a jelen Szerződés a Vételárat meghatározza. A fizetési kötelezettséget a Vevő bankszámlájának terhelésekor kell teljesítettnek tekinteni. A késedelmi kamat mértéke megegyezik a Ptk. 6:155. § szerinti kamatmértékkel.

11.6. Vevő kijelenti, hogy előleget nem fizet.

1. **Az Üzleti Titok Védelme**
   1. A Felek megállapodnak abban, hogy a jelen Szerződést, valamint az annak teljesítése során vagy azzal összefüggésben tudomásukra jutott, a másik Felet érintő minden olyan tényt, tájékoztatást, egyéb adatot, az azokból készült összeállítást, valamint védett ismeretet i— beleértve a másik fél know-how-jába tartozó információkat is —, amelyek nem közismertek vagy az érintett gazdasági tevékenységet végző személyek számára nem könnyen hozzáférhetők és amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, vagy gazdasági érdekeiket sértené vagy veszélyeztetné üzleti titokként (a továbbiakban: Titok) kötelesek kezelni.
   2. A Felek megállapodnak abban, hogy ennek megfelelően minden Titkot szigorúan megtartanak, és a másik Fél előzetes, írásbeli engedélye nélkül nem hoznak nyilvánosságra, illetéktelen személynek nem szolgáltatnak ki, és ilyen személy számára nem tesznek hozzáférhetővé sem a jelen Szerződés hatályának fennállása alatt, sem azt követően.
   3. A Felek megállapodnak abban, hogy kötelesek gondoskodni arról, hogy a Titkot a velük jogviszonyban álló más személyek (például: munkavállalók, üzleti partnerek stb.) is üzleti titokként kezeljék, mind a jelen Szerződés hatálya alatt, mind azt követően.
   4. A Felek megállapodnak abban, hogy a Feleket a jelen Szerződés bármely okból történő megszűnése esetén a jogviszony utolsó napjától számított meghatározatlan ideig terheli a titoktartási kötelezettség.
   5. Felek tudomással bírnak róla, hogy Vevő az információs önrendelkezési jogról és információszabadságról szóló 2011. évi CXII. tv. (a továbbiakban: Infotv.) alapján helyi önkormányzati közfeladatot ellátó szervnek minősül, s mint ilyen, a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, közérdekű adatnak minősül.
2. **A viták rendezése**
   1. Felek megállapodnak abban, hogy a jelen Szerződés alapján felmerülő vitákat elsődlegesen egyeztetés útján kísérlik meg rendezni. Amennyiben ez nem vezet eredményre, a Felek a Polgári Perrendtartásról szóló 1952. évi III. törvény (a továbbiakban: Pp.) általános hatásköri és illetékességi szabályai szerint járnak el.
3. **Értesítések**
   1. A Felek megállapodnak abban, hogy – a Megrendelés megküldését, illetve az azzal kapcsolatos egyeztetéseket kivéve – a jelen Szerződés által megkívánt minden írásbeli értesítést a Felek mindenkori székhelyének címére kell megküldeni. Az erre a címre ajánlott, tértivevényes küldeményként postára adott értesítést, a kézbesítés megkísérlését követő 3. (harmadik) munkanapon kézbesítettnek kell tekinteni akkor is, ha a tértivevény szerint a kézbesítés azért volt eredménytelen, mert a címzett ismeretlen, ismeretlen helyre költözött, az iratot nem vette át, vagy az átvételt megtagadta.
   2. A Felek rögzítik, hogy kölcsönös együttműködésükkel összefüggő bármely lényeges információról haladéktalanul írásban (faxon, illetve e-mailben), visszaigazolható módon (postai úton történő kézbesítés esetében feladóvevénnyel és tértivevénnyel; személyes kézbesítés esetén átvételi elismervénnyel, amely az átvevő személy olvasható nevét és aláírását és az átvétel keltét tartalmazza) kötelesek a másik Felet értesíteni.
   3. A Felek megállapodnak abban, hogy a jelen Szerződés kapcsolattartóit a 2. számú mellékletben rögzítik. Felek megállapodnak abban, hogy a kapcsolattartók, valamint a 2. számú mellékletben meghatározott egyéb személyek változásáról írásban értesítik egymást, az nem minősül a Szerződés módosításának.
4. **Záró rendelkezések**
   1. Eladó kijelenti, hogy birtokában van az összes adatnak, amely a Szerződésben foglalt valamennyi kötelezettség teljesítéséhez szükséges.
   2. A jelen Szerződést kizárólag írásban, közös megegyezéssel lehet módosítani.
   3. A Felek megállapodnak abban, hogy a jelen Szerződésben nem szabályozott kérdésekben a magyar jogot, ezen belül különösen a Ptk. rendelkezéseit tekintik irányadónak.
   4. A Szerződés teljesítése során Eladó az ajánlatában megjelölt, alábbi Alvállalkozókat veszi igénybe:

1.) Alvállalkozó neve:

Székhelye:

Adószáma: …

Bankszámlaszáma: …

2.) Alvállalkozó neve:

Székhelye:

Adószáma: …

Bankszámlaszáma: …

* 1. Eladó a jelen Szerződés alapján a Vevővel szemben fennálló követeléseit kizárólag a Vevő előzetes írásbeli hozzájárulása esetén jogosult harmadik személyre engedményezni.
  2. Az Eladó a munkanemekre vonatkozó szabványok szerinti minőség biztosítása céljából mind a saját, mind a – Vevő által írásban engedélyezett - megvalósításba bevont más személyek tevékenységét folyamatosan ellenőrzi.
  3. A Felek a szerződéses kötelezettségek teljesítését érintő körülményekről kötelesek kölcsönösen tájékoztatni egymást. Az ennek elmulasztásából eredő károkért felelősek.
  4. A Felek rögzítik továbbá azt, hogy Eladó a Szerződésben vállalt kötelezettségeinek teljesítése során valamennyi vonatkozó jogszabályi rendelkezést köteles betartani.
  5. A Felek rögzítik továbbá azt, hogy Eladó köteles tevékenységét az érvényes környezetvédelmi, munkavédelmi, biztonsági és higiéniai előírások betartása mellett végezni. Szükség esetén az Eladó biztosítja saját munkatársai és esetleges alvállalkozói megfelelő oktatását a hatályos jogszabályok, valamint a Vevő által rendelkezésre bocsátott előírások alapján. Ezen előírások be nem tartásából eredő mindennemű költség (beleértve az esetleges bírságokat) az Eladót terheli.

Eladó kijelenti és szavatol érte, hogy a jelen Szerződéssel összefüggésben foglalkoztatott munkavállalói, megbízottai, Alvállalkozói rendelkeznek a szükséges szakértelemmel, szakképesítéssel, az esetleges jogszabályban megkövetelt külön engedélyekkel és vizsgákkal, valamint jogszerű munkaszerződéssel létrehozott munkaviszonnyal, és a mindenkori munka- és adójogi, valamint társadalombiztosítási rendelkezések egyébként kapcsolódóan alkalmazásra és betartásra kerülnek.

A Felek rögzítik továbbá azt, hogy Eladó a Szerződésben vállalt kötelezettségeinek teljesítése során valamennyi vonatkozó jogszabályi rendelkezést köteles betartani, ezen belül különös figyelemmel köteles betartani és az érdekében eljáró valamennyi személlyel betartatni a hatályos környezetvédelmi előírásokat.

* 1. Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdésében foglaltak alapján, az Állami Számvevőszék ellenőrizheti az állami vagy önkormányzati tulajdonban (résztulajdonban) lévő gazdálkodó szervezetek vagyongazdálkodását, vizsgálhatja az államháztartás alrendszereiből finanszírozott beszerzéseket, és az államháztartás alrendszereinek vagyonát érintő szerződéseket a Vevőnél, a Vevő nevében vagy képviseletében eljáró természetes személynél és jogi személynél, valamint azoknál a szerződő feleknél, akik illetve amelyek a jelen Szerződés teljesítéséért felelősek, továbbá a jelen Szerződés teljesítésében közreműködő valamennyi gazdálkodó szervezetnél.
  2. Felek rögzítik, hogy az alábbiak a jelen Szerződés elválaszthatatlan mellékletét képezi:

1. melléklet Műszaki leírás

2. melléklet Megrendelés, Teljesítési Igazolás kiadására és aláírására jogosult személyek, kapcsolattartók

A Felek kijelentik, hogy a jelen Szerződést és a mellékleteit elolvasás és értelmezés után, mint akaratukkal mindenben egyezőt, cégszerűen, szabályszerűen, az aláírásra jogosult képviselőik útján … db magyar nyelvű eredeti példányban jóváhagyólag aláírták.

Budapest, 20... ………. „…….” napja. Budapest, 20... ………… „…” napja.

|  |  |  |
| --- | --- | --- |
| ……………………  (titulus) | ……………………..  (titulus) | …………………………  (titulus) |
| **Budapesti Közlekedési Zártkörűen Működő**  **Részvénytársaság**  Vevő | | **………………….**  Eladó |

* 1. számú melléklet

**Műszaki leírás**

A jármű rendeltetése az Ajánlatkérő által szolgáltatott közösségi közlekedés során bekövetkezett műszaki zavarok elhárításának és műszaki mentések munkálatainak elvégzése.

A járművel szembeni elvárás az önálló munkavégzés, így kialakításában a szükséges személyzet, felszerelések, anyagok biztonságos szállítását, tárolását is biztosítani kell. A jármű kialakítása során figyelemmel kell lenni a megkülönböztető jelzéssel kapcsolatos közlekedésbiztonsági követelményekre.

A beszerzendő speciális műszaki mentőszer tehergépkocsi a következő feltételeknek feleljen meg:

* Új jármű, Magyarországon forgalomba helyezve;
* A jármű feleljen meg a közúti járművek forgalomba helyezésének és forgalomba tartásának műszaki feltételeiről szóló 6/1990.(IV.12.) KöHÉM rendeletben meghatározott (a szállítás időpontjában hatályos) követelményeknek,
* A gépjármű, a beépített berendezések, és a járművel szállított felszerelések rendelkezzenek magyar nyelvű kezelési leírással, valamint az előírásoknak megfelelő biztonságtechnikai, vizsgálati dokumentációval és szükséges hatósági engedélyekkel;
* Valamennyi eszközre és a gépjárműre vonatkozóan magyar nyelvű kezelési és karbantartási dokumentációt 3 példányban írásban és elektronikus formában (PDF) kell biztosítani;
* A gépjármű átadása forgalomba és üzembe helyezett állapotban megkülönböztető fény és hangjelző berendezéssel, amely megfelel az ECE R65, ECE R10 (EMC) és az MSZ 074009 (1982) foglaltaknak, különálló változó dallamú légkürttel, hatósági jelzésekkel és okmányokkal ellátva, a járművön a BKV által később pontosításra kerülő feliratok és jelzések, valamint az alsó málhatereken 1 mikron vastag átlátszó fólia elhelyezésével történjen;
* A termékre a minimálisan 12 hónap garancia idő vállalása, a javítási, karbantartási valamint a javítóalkatrész ellátás a maximális időre terjedjen ki gyártói szakszervizben (Pest megye);
* A gépjármű 7 (6+1) fő szállítására legyen alkalmas;
* A gépjárművön a BKV által megadott műszaki leírás mellékletében felsorolt műszaki mentő felszerelések kerülnek elhelyezésre;
* A gépjármű és a felépítmény színe: fehér (RAL 9010)
* A gépjármű eszközein, a kezelési utasítással összhangban, a kezelést mutató feliratokat magyar nyelven legyen feltüntetve;
* Beépített, minimum 9,5 tonna vonóerejű, elektromos távirányítású hidraulikus csörlő. A csörlőn elhelyezésre kerülő kábel átmérője 12 mm, a kábel hossza 20 m, végén horoggal, a távirányításhoz 2 db kézi vezérlő biztosítása.

**Járműtechnikai paraméterek:**

* Teljes hossz max. 9100mm
* Szélesség (visszapillantó tükör nélkül) max. 2500mm
* Magasság terheletlen állapotban max. 3400mm
* Terepszög elöl 15-18 fok
* Terepszög hátul 10-12 fok
* Tengelytáv min. 4700 mm
* Tengelyterhelés max. 12000kg
* Megengedett együttes tömeg max. 18000kg
* Első túlnyúlás csörlővel max. 1600 mm
* Vontatási lehetőség: 10 t-ás pótkocsi
* A vezetőfülke oldalanként 2-2 ajtóval rendelkezzen.

**Motor:**

* A motor diesel üzemű, turbófeltöltésű, töltőlevegő visszahűtésű, EURO 6C jelű.
* A motor teljesítménye minimum 210 kW, nyomatéka minimum 1100 Nm.
* A jármű maximális sebessége előre meneti munkavégzésnél ne haladja meg a 4,5 km/h-t 1.000 1/min motor fordulatnál.

**Sebességváltó:**

* Mechanikus, szinkronizált, kézi kapcsolású, rásegítéssel ellátott sebességváltó.

**Mellékhajtómű:**

* Minimum 800 Nm nyomatékú mellékhajtómű.

**Futómű:**

* A hátsó futómű egyszeres áttételű, kapcsolható differenciálzárral szerelt.

**Abroncsozás:**

* A jármű elől szimpla, hátul ikerabroncsozással ellátva, 1 db pótkerékkel szállítva. Mérete minimum 20”.

**Kerékfelfüggesztés,rugózás:**

* Valamennyi futómű rugózott, a rugózás képes az állandó terhelés elviselésére, segédenergiát nem igényeljen;
* Kanyarstabilizálás, lengéscsillapítás legyen.

**Kormányzás:**

* Jobboldali közlekedésre kialakítva, hidraulikus szervkormány változó áttételű alákormányzással.
* Magasságban és dőlésszögben állítható kormányoszlop.

**Fékberendezés:**

* Minden tengely tárcsafékkel szerelt;
* Független két körös fékrendszer;
* ABS;
* ESC;
* ASR;
* AFU;
* A hátsó kerekre ható rugóerőtárolós fék;
* Ráfutás gátló;

**Vezetőfülke és személyzeti tér:**

* A fülkén rétegelt, hővédő üvegezés;
* Elektromosan fűthető szélvédő;
* Elektromosan állítható és fűthető fő visszapillantó tükrök;
* Elektromos ablakemelők elöl, hátul az oldalablakok manuálisan kezelhetőek;
* A vezetőfülke kialakítása, az elhelyezett eszközök, felszerelések elhelyezése, rögzítése, tárolása az ergonómiai és munkavédelmi követelményeknek megfeleljenek; (a felszerelések, tárolt eszközök listáját a BKV határozza meg);
* A vezetőfülke legalább hátul légrugós felfüggesztésű legyen;
* A vezetőülés rugózott, csillapított és minden irányba állítható, az összes ülés biztonsági övvel ellátva;
* Tolatókamera;
* Audio berendezés;
* Telefon kihangosítás (bluetooth);
* URH berendezés előkészítése, VHF 157–163 MHz-es frekvenciasávra BNC típusú csatlakozó;
* Klímaberendezés;
* Ital hűtő-fűtő berendezés;
* 24 és 12 V-os elektromos csatlakozás a vezetőfülkében;
* Változó dallamú légkürt, mely csak a megkülönböztető jelzés aktiválása mellett üzemel, de függetlenül a megkülönböztető jelzéshez rendszeresített szirénától;
* Méretpontos gumiszőnyeg garnitúra.

**Felépítmény, tárolók (málhaterek):**

* Alapanyaga: rozsdamentes;
* A felépítmény magába foglalja a mentéstechnikai eszköztároló tereket;
* A felépítmény mindkét oldalról, oldalanként 2-2 (1200 mm, 1500mm széles) alumínium redőnnyel burkolt tárolóba málházható (a málhaterek belső paramétere a BKV által megadottak alapján kerül kialakításra);
* Az oldalsó redőnyös tároló terek kihúzható polconként min. 200 kg teherbírású polcokkal kell rendelkezzenek. A polcok rendelkezzenek a beszerelni kívánt eszközök rögzítésére alkalmas kivitellel, és betolt állapotban rögzíthetőek legyenek.
* Az oldalsó redőnyök nem futnak teljesen a jármű végéig, a felépítmény vége zárt, minimum 2600mm hosszban, teljes szélességében hátulról rakodható;
* A hátsó rakodó, tároló tér rakodása egy minimum 1500kg teherbírású,2400 mm széles emelőhátfalról történik;
* Az emelőhátfal rendelkezzen a felépítmény oldalára szerelt elektromos vezérlőegységgel, valamint az emelőlapba szerelt elektromos taposó kapcsolóval, és legördülés védelemmel;
* A hátsó raktérben elhelyezésre kerülő nehéz felszerelések mozgatásához min. 7 db gördülő konténer elhelyezése szükséges, melyek fix rögzítését biztosítani kell, a menet közbeni elmozdulás ellen;
* A gördülő konténerek egyen mérete: 650mm x 650mm x 1550mm (belső kialakításuk BKV igényei szerint);
* A hátsó rakodótér belülről burkolt kivitelű legyen, rendelkezzen három oldalon körbefutó polcrendszerrel egyéb felszerelések tárolására;
* A hátsó rakodótérben kell biztosítani 3 db gáz-oxigén palack tárolását, szállítását (kisméretű palackok), 2 db porral oltó készülék tárolását, valamint itt kell elhelyezni a hegesztő tömlők tárolására alkalmas tömlődobot;
* Padlószint alatt (a redőnyös tároló rekeszek illetve a „B”-híd után, a hátsó raktér alatt) mélyített tároló rekeszek kerüljenek kialakításra. A tároló rekeszek lenyíló és egykulcsos rendszerű zárható ajtóval szereltek, amelyek egyben fellépőként (minimum 200 kg teherbírás) funkcionálnak az alábbi három bekezdésben meghatározottak szerint:
* Az oldalsó redőnyös málhaterek alatt lehajtható fellépők kialakítása, amelyek minimum 200 kg teherbírással rendelkeznek;
* A hátsó tengely előtti felépítmény tárolóterei mélyített kialakításúak, igény szerinti tálca rendszerű tárolás a közepesen nehéz felszerelésnek;
* A hátsó tengely mögötti, oldalanként 1-1 fellépő mélyített kialakítás könnyebb felszereléseknek, igény szerint tálca rendszerű tárolóval;
* A redőnyös tárolók tálcarendszerű tárolókkal, trapéz tárolóval szerelve (BKV igényei szerint);
* A redőnyös tárolókban a BKV igényei szerint kialakított fiókok, fix és kiemelhető dobozok kialakítva;
* A redőnyök egykulcsos rendszerűen zárhatóak, a redőny zárszerkezete integrált kialakítású, kontrollámpával jelezve nyitott állapot a vezetőfülkében;
* A felépítmény teteje járható, csúszásmentesített felülettel ellátva, málházhatóság megkönnyítése érdekében a hátsó élére min. 1200 mm szélességben görgő elhelyezése szükséges;
* A felépítmény hátulja előtt baloldalon, kinyitható, alaphelyzetben süllyesztett létra elhelyezve a tetőre való feljutáshoz;
* Valamennyi felszerelés a málhaterekben és a tetőn rögzített;
* A málhaterek és hátsó rakodó tér belső LED megvilágításúak, nyitásra automatikusan bekapcsolnak;
* A tetőmálhatér galériázott, vezetőfülkéből kapcsolható LED megvilágítással;
* A gépjármű oldalterének LED megvilágítása (oldalsó, hátsó) a vezetőfülkéből kapcsolható;
* Sűrített levegős csatlakozás a jármű elején;
* Megkülönböztető jelzés felszerelése, fülke tetején legalább 2 db, homlokfalon legalább 2 db, oldalán legalább 2 db, hátfalon legalább 4 db LED lámpa;

BKV Zrt. rendelkezik egy műszaki mentőszer tehergépkocsival, amely mintaként szolgál a beszerzés tárgyát illetően. A felépítmény tekintetében, a tárolóterek és eszközök elhelyezésének, méretének, kialakításának azonosnak kell lennie, melyhez ajánlatkérő az ajánlati szakaszban fényképes dokumentációt biztosít, igény esetén pedig megadja a lehetőségét a tehergépkocsi helyszíni megtekintésének, felmérésének.

**Felszerelés lista:**

|  |  |  |  |  |
| --- | --- | --- | --- | --- |
| **Srsz** | **Tétel Név** | **Darab** | **Súly** | **Méret** |
| 1 | Lukas hidraulikus aggregátor | 2 | 70+70 kg | 1100 mm x 750 mm x 600 mm,  540mm x 450mm x 580mm |
| 2 | Lukas hidraulikus kézi pumpa | 2 | 20 kg x 2 = 40 kg | 250 mm x 250 mm x 100 mm |
| 3 | Lukas kezelőasztal | 1 | kb. 35 kg | 950mm x 600mm x 450mm |
| 4 | 63/30/10 t-s Lukas emelő + talp | 4 | 41 kg x 4 = 164 kg | magassága 450 mm átm:320 mm |
| 5 | 63/25 t-s Lukas emelő + talp | 4 | 31 kg x 4 = 124 kg | magassága 210 mm, átm:320 mm |
| 6 | 20/10 t-s Lukas emelő | 2 | 17 kg x 2 = 34 kg | magassága 230mm átm.:140 mm |
| 7 | 10 t-s Lukas emelő | 2 | 9 kg x 2 = 18 kg | magassága 14 mm átm: 130 mm |
| 8 | Lukas sínrehelyező kocsi | 4 | 41 kg x 4 = 164 kg | 350 mm x 350 mm x 150 mm |
| 9 | Lukas sínrehelyező kocsi tolóhenger | 2 | 20 kg x 2 = 40 kg | 1000 mm x 200 mm |
| 10 | Lukas sínrehelyező gerenda | 2 | 150 kg x 2 = 300 kg | 3300 mm x 350 mm x 150 mm |
| 11 | Lukas sínrehelyező kocsi összekötőrúd | 2 | 28 kg x 2 = 56 kg | 1500 mm, átm: 120 mm |
| 12 | Lukas sínrehelyező kocsi összekötőrúd | 2 | 20kg x 2 =40 kg | 1000 mm, átm: 120 mm |
| 13 | Lukas alagúti emelők | 4 | 20 kg x 4 = 80 kg | magassága 670 mm átm:140 mm |
| 14 | Lukas olajtömlök | 4 | 10 kg x 4 = 40 kg | 20 m |
| 15 | Lukas olajtömlök | 4 | 5 kg x 4 = 20 kg | 10 m |
| 16 | „ Z „emelőcsap | 4 | 33 kg x 4 = 132 kg | 600 mm x 250 mm x 250 mm |
| 17 | Siemens Combino fv. Emelőcsap | 8 | 7 kg x 8 = 56 kg | 410 mm átm:60 mm |
| 18 | Siemens Combino fv. Emelő | 4 | 14 kg x 4 = 56 kg | 300 mm x 250 mm x 180 mm |
| 19 | CAF URBOS emelőcsap | 2 | 5kg x 2 = 10 Kg | 350mm átm.:230mm |
| 20 | Pfaff olajemelő 10 t-s | 2 | 8 kg x 2 = 16 kg | 200 mm x 220 mm x 180 mm |
| 21 | Pfaff olajemelő 20 t-s (talpas) | 2 | 10 kg x 2 = 20 kg | 250 mm x 250 mm x250 mm |
| 22 | Krokodilemelő 2,25 t-s | 1 | 35 kg | 750 mm x 350 mm x 250 mm |
| 23 | Fogasléces emelő 20 t-s | 1 | 50 kg | 900 mm x 350 mm x 300 mm |
| 24 | Fogasléces emelő 10 t-s | 1 | 30 kg | 750 mm x 300 mm x 300 mm |
| 25 | Kézi vonó készülék 10 t-s | 2 | 20 kg x 2 = 40 kg | 650 mm x 400 mm x 200 mm |
| 26 | Vonókötél | 2 | 20kg x 2 = 40 kg | 20 m |
| 27 | Kötélfordító | 1 | 30 kg | 600 mm x 300 mm x 120 mm |
| 28 | Csavarorsós emelő („H”fa) | 1 | 25 kg | 1500 mm x 450 mm x 150 mm |
| 29 | Emelési segéddoboz | 2 | 30 kg x 2 = 60 kg | 550 mm x 310 mm x 180 mm |
| 30 | Rögzítő lánc | 5 | 25 kg x 5 = 125 kg |  |
| 31 | Gáz-oxigén palackok + tömlő | 1 | Kb. 100 kg | magassága 1000mm |
| 32 | Satu | 1 | 35 kg |  |
| 33 | Tengelytörési kocsi | 2 | 15kg x 2 = 30 kg kb. | 600 mm x 250 mm x 150 mm |
| 34 | Áramfejlesztő aggregátor | 1 | 75 kg | 500 mm x 500 mm x 500 mm |
| 35 | Alátétfa | 4 | 30 kg x 4 = 120 kg | 400x300x300 mm |
| 36 | Alátétfa | 20 | 5 kg x20= 100 kg | 400x100x200 mm |
| 37 | Alátétfa | 12 | 3 kg x 12= 36 kg | 400x50x200 mm |
| 38 | Alátétfa | 8 | 7 kg x 8 = 56 kg | 500x500x100 mm |
| 39 | Alátétfa vegyesen | 1 | Kb. 60 kg |  |
| 40 | Wetter emelőpárna | 2 | 7 kg x 2 = 14 kg | 1030x320 mm |
| 41 | Wetter emelőpárna | 2 | 10 kg x 2 = 20 kg | 700x780 mm |
| 42 | Wetter emelőpárna | 2 | 10 kg x 2 = 20 kg | 670x700 mm |
| 43 | Wetter emelőpárna | 2 | 7 kg x 2 = 14 kg | 620x530 mm |
| 44 | Wetter emelőpárna | 2 | 5 kg x 2 = 10 kg | 570x480 mm |
| 45 | Wetter emelőpárna | 2 | 3 kg x 2 = 6 kg | 530x320 mm |
| 46 | Wetter tömlők, kezelő, tartozékok | 1 | 30 kg |  |
| 47 | Csúsztató lemezek | 4 | 40 kg x 4 = 160 kg | 1400x400 mm |
| 48 | Csúsztató lemezek | 4 | 26 kg x 4 = 104 kg | 1000x400 mm |
| 49 | „Bodri” lemezek | 2 | 30 kg x 2 = 60 kg | 1000x400 mm |
| 50 | Áramszedő „szánkók” | 6 | kb. 10 kg x 6 = 60 kg | elh.méret: 1800 mm x 400 mm x 300 mm |
| 51 | Mentő platform | 2 | 20kg x 2 = 40 kg | 350mmx350mmx300mm |
| 52 | forgalomterelő kúpok | 6 | 20kg | 430 mm x 430 mm x 750 mm |
| 53 | forgalomterelő kúpok | 10 | 10kg | 280mm x 280mm x 450mm |

1. számú melléklet

**Megrendelés, Teljesítési Igazolás kiadására és aláírására jogosult személyek, kapcsolattartók**

1. Megrendelés kiadására Vevő alábbi képviselői jogosultak:

**Nemecz Gábor** - főosztályvezető Beruházási és Műszaki Fejlesztési Főosztály

Telefon:061/461-6500 11-036 m.

Fax:

E-mail: nemeczg@bkv.hu

1. A Szállítólevél/Teljesítés Igazolás és Jegyzőkönyv 1. és 2. aláírására jogosult személy a Vevő részéről:

**Laczkovics János** - osztályvezető Járműüzemeltetési és Ellátási Osztály

Telefon: 061/461-6500 24-116 m.

Fax: …;

Mobil telefon …:

Email: lackovic@bkv.hu

vagy az általa írásban megbízott személy.

A Szállítólevél/Műbizonylat/Teljesítés Igazolás és Jegyzőkönyv 1. és 2. aláírására jogosult személy az Eladó részéről:

**………**

Telefon …;

Fax: …;

Mobil telefon …:

Email: …

1. Kapcsolattartók
   1. A Vevő részéről a jelen Szerződés vonatkozásában kapcsolattartásra kijelölt személy, vagy szervezet:

……………………………….

Telefon: …………….

Telefax: ……………

E-mail: …………….

* 1. A Vevő részéről műszaki, szakmai kérdésekben kapcsolattartásra kijelölt személy:

………………………………

Telefon: ……………..

Telefax: ……………..

E-mail: …………….

* 1. Az Eladó részéről kapcsolattartásra kijelölt személy:

………………………………

Telefon: ………………

Telefax: ………………

E-mail: ……………….